VSRS Sklep II DoR 188/2020
Datum: 2020-10-02T02:00:00.000+02:00
ecli: ECLI:SI:VSRS:2020:II.DOR.188.2020
opravilna_stevilka_ii_stopnje: VSC Sodba Cp 500/2019
sodisce: Vrhovno sodišče
oddelek: Civilni oddelek
podrocje: CIVILNO PROCESNO PRAVO - ODŠKODNINSKO PRAVO
institut: predlog za dopustitev revizije - poslovna odškodninska odgovornost - odgovornost nepremičninske agencije - posredovanje pri nakupu nepremičnine - protipravnost - vzročna zveza - zavrnitev predloga

## Jedro

Predlog se zavrne.

## Izrek

Predlog se zavrne.

## Obrazložitev

1. Podlaga tožnikovega napada v tožbenem zahtevku je poslovna odškodninska odgovornost zavarovanke toženke, ki je posredovala pri nakupu nepremičnine med prodajalko A. A. in tožnikom kot kupcem.

2. Sodišče prve stopnje je toženki nerazdelno z A. A. naložilo, da tožniku plača 10.972,80 EUR, v presežku pa je tožbeni zahtevek zavrnilo.

3. Pritožbeno sodišče je pritožbo zavrnilo in potrdilo odločitev sodišča prve stopnje.

4. Zoper sodbo sodišča druge stopnje toženka vlaga predlog za dopustitev revizije, v katerem zatrjuje zmotno uporabo materialnega prava in bistvene kršitve določb pravdnega postopka. Bistvo vprašanj, ki jih zastavlja Vrhovnemu sodišču, je v tem, ali bi moralo sodišče druge stopnje za novo ugotovljena dejstva opraviti glavno obravnavo, ali je sodišče druge stopnje kršilo toženkino pravico do pritožbe ter ali je materialnopravno pravilna odločitev nižjega sodišča, da sta podani predpostavki odškodninske odgovornosti: protipravnost ravnanja zavarovanke toženke in vzročna zveza. Zatrjuje odstop od sodne prakse Vrhovnega in Ustavnega sodišča. 5. Predlog ni utemeljen.

6. Ker niso izpolnjeni pogoji, ki jih za dopustitev revizije določa prvi odstavek 367.a člena Zakona o pravdnem postopku (v nadaljevanju ZPP), je Vrhovno sodišče zavrnilo predlog v skladu z drugim odstavkom 367.c člena ZPP.

7. Vrhovno sodišče je odločalo v senatu vrhovnih sodnikov, ki so navedeni v uvodu sklepa. Odločbo je sprejelo soglasno (sedmi odstavek 324. člena ZPP).